У АПОШНІЯ тры гады мы адзначылі тры сумныя стогадовыя юбілеі: у 2014-ым — пачатку Першай сусветнай вайны, 2015-ым — усталявання лініі фронту, 2016-ым — Нарачанскай наступальнай аперацыі. У друку з’явілася шмат інфармацыі пра тагачасныя падзеі на тэрыторыі нашага раёна. Аднак Мядзельшчына ўдзельнічала ў Еўрапейскай вайне не толькі тэрытарыяльна. Яе жыхары ваявалі ў складзе Рускай імператарскай арміі. І някепска ваявалі — сведчаннем таму атрыманыя ўзнагароды. Звесткамі пра георгіеўскіх кавалераў — ураджэнцаў нашай мясцовасці — падзяліўся мясцовы краязнаўца Вадзім Праўрацкі.